„TEHNO BAZA“ A.D. NIKŠIĆ
Kočani bb, Nikšić
Internet stranica: www.tehnobaza.me

Nikšić, 05.10.2026. godine

                                                   POZIV
                          ZA VANREDNU SJEDNICU SKUPŠTINE AKCIONARA

Na osnovu člana 256, člana 258 i člana 260 Zakona o privrednim društvima ( „ Službeni list  Crne Gore“, br. 90/2025, 121/2025 i 44/2026), člana 29 Statuta Društva i Odluke Odbora direktora „TEHNO BAZA“ A.D. Nikšić o sazivanju vanredne sjednice Skupštine akcionara,

                SAZIVA SE VANREDNA SJEDNICA SKUPŠTINE AKCIONARA
                                         „TEHNO BAZA“  A.D. NIKŠIĆ
koja će se održati dana 29.10.2026. godine, sa početkom u 12:00h, sala Tehnopolisa.

Registarcija akcionara i utvrđivanje identiteta akcionara, odnosno njihovih punomoćnika, vršiće se od 11:30h.
                                                         DNEVNI RED
1. Donošenje Odluke o usvajanju novog Statuta „TEHNO BAZA“ A.D. Nikšić.
Obrazloženje:
Predlaže se usvajanje novog Statuta Društva radi uskalađivanja sa Zakonom o privrednim društvima, uključujući promjenu sistema upravljanja Društvom i prelazak na jednodomni sistem upravljanja, kao i uređivanje organizacije i nadležnosti organa Društva u skladu sa Zakonom.
2. Donošenje Odluke o usklađivanju djelatnosti Društva sa Klasifikacijom djelatnosti – KD 2025, izmjeni postojećih šifara djelatnosti i uvođenju novih šifara radi proširivanja djelatnosti Društva.
Obrazloženje:
Predlaže se temeljno usklađivanje svih registrovanih djelatnosti Društva sa Klasifikacijom djelatnosti- KD 2025, tako da se postojeće šifre djelatnosti izmijene i zamijene odgovarajućim šiframa u skladu sa novom klasifikacijom, kao i da se uvedu nove šifre djelatnosti Društva. Usklađivanje i proširivanje djelatnostu izvršiće se u skladu sa važećim propisima i potrebama daljeg poslovanja Društva.
3. Donošenje Odluke o razrješenju članova Odbora direktora Društva
Obrazloženje:
Predlaže se razrješenje članova postojećeg Odbora direktora radi uspostavljanja Odbora direktora u skladu sa novim Statutom Društva i Zakonom u skladu sa jednodomnim sistemom upravljanja.
4. Donošenje Odluke o izboru članova Odbora direktora Društva
Obrazloženje:
Predlaže se izbor Odbora direktora u skladu sa novim Statutom Društva, koji će imati sedam članova i to jednog izvršnog direktora-generalnog direktora i šest neizvršnih direktora od kojih najmanje dva nezavisna direktora u skladu sa Zakonom o privrednim društvima i Statutom Društva.
5. Donošenje Odluke o visini naknade za rad članova Odbora direktora
Obrazloženje:
Predlaže se utvrđivanje visine naknade za rad članova Odbora direktora u skladu sa novim sistemom upravljanja Društvom i odredbama Statuta Društva.
6. Tekuća pitanja
Obrazloženje:
Po ovoj tački dnevnog  reda ne predviđa se donošenje odluka.

AKCIJE SA PRAVOM GLASA I VEĆINA POTREBNA ZA DONOŠENJE ODLUKE
„TEHNO BAZA“ A.D.  Nikšić ima ukupno 564.142 obične akcije sa pravom glasa. Svaka obična akcija daje pravo na jedan glas na Skupštini akcionara. Za odlučivanje po tačkama dnevnog reda odlučuje se većinom prisutnih akcionara sa pravom glasa, osim ako Zakonom ili Statutom Društva nije predviđena veća većina.
Pravo učešća u radu i glasanju na Vanrednoj sjednici Skupštine akcionara imaju akcionari koji imaju svojstvo akcionara drugog dana prije dana održavanja sjednice. Spisak akcionara sa pravom učešća na sjednici utvrđuje se na osnovu izvoda iz jedinstvene evidencije akcionara Centralnog klirinškog depozitarnog društva (CKDD).
Akcionar ima pravo da učestvuje u radu Skupštine i da glasa lično ili preko punomoćnika u skladu sa Zakonom o privrednim društvima i Statutom Društva. 

                                                        MATERIJALI ZA SJEDNICU
Materijali za sjednicu Skupštine akcionara biće stavljeni na raspolaganje akcionarima istovremeno sa objavljivanjem ovog poziva.
Materijali će biti dostupni na internet stranici Društva: www.tehnobaza.me 
i omogući će se njihovo preuzimanje. Ako akcionar zbog tehničkih poteškoća nije u mogućnosti da preuzme materijal sa internet stranice Društva, Društvo će mu omogućiti uvid u materijale u svojim prostorijama tokom radnog vremena, odnosno dostaviti poštom na njegov zahtjev i o trošku Društva.

                                                        OBJAVLJIVANJE POZIVA
Ovaj poziv objavljuje se na internet stranici Društva www.tehnobaza.me, a dostavlja se organu nadležnom za registraciju u CRPS i CKDD radi objavljivanja na njigovim internet stranicama, u skladu sa Zakonom o privrednim društvima.

U Nikšiću, dana 05.10.2026. godine
                                                                                                                 Za Odbor direktora
                                                                                                     Srećko Vučković, predsjednik Odbora






















